 Si looga hortago cudurkan, ayay wasaaradda caafimaadka Britain iyo kuwa kale ee daafaha caalamka u soo saarayaan illaa 10 qodob oo muhiim ah oo qofka caafimaadkiisa maskaxda uu ku ilaalin karo: Ehelka iyo asxaabta kula xidhiidh telefoonada, maqal iyo muuqaal ba iyo baraha bulshadaa Wax yaabaha aad dhibsanayso ka hadal Isku day in aad ka garowdo walaaca dadka kale qabaan Qorshe u dhig sida aad isbedelka duruufta ula qabsanayso, sida cunta soo iibisigeeda, in aad guriga ka shaqayn karto iyo in kale Jidhkaaga ilaali: si joogta ah u jimicso, canto dheeli tiran cun biyo badan cab. 